ജീവനക്കാര്ക്കും അധ്യാപകര്ക്കും ബോണസ് അനുവദിക്കണം സെറ്റോ തിരുവനന്തപുരം: സര്ക്കാര് ജീവനക്കാര്ക്കും അധ്യാപകര്ക്കും ഓണക്കാലത്ത് ഒരുമാസത്തെ ശമ്ബളം ബോണസായി നല്കണമെന്ന് സെറ്റോ ചെയര്മാന് ചവറ ജയകുമാറും ജനറല് കണ്വീനര് എം. സലാഹുദ്ദീനും ആവശ്യപ്പെട്ടു. മാധ്യമങ്ങളിലൂടെ ജീവനക്കാരെയും അധ്യാപകരെയും അപഹാസ്യരാക്കുന്ന ശൈലി അവസാനിപ്പിക്കണം. കോവിഡ് മഹാമാരിക്കാലത്ത് ഏവരും സുരക്ഷിതരായി വീടുകളില് കഴിഞ്ഞപ്പോഴും സ്വന്തം ജീവന് പണയംെവച്ച് പ്രതിരോധ പ്രവര്ത്തനങ്ങള്ക്ക് നേതൃത്വം നല്കിയവരാണ് ജീവനക്കാര്. നിരവധി ജീവനക്കാര് കോവിഡ് ബാധിച്ച് മരിച്ചു. രണ്ടുപ്രവശ്യം രോഗബാധിതരായ ആരോഗ്യ പ്രവര്ത്തകരും കുറവല്ല. കോവിഡ് പ്രതിരോധ പ്രവര്ത്തനത്തില് ഏര്പ്പെട്ടവര്ക്ക് ഇന്സന്െറീവ് പോലും നല്കാത്ത സംസ്ഥാനം കേരളമാണെന്നും അവര് പ്രസ്താവനയില് പറഞ്ഞു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ